ඒ අනුව ශ්‍රී ලංගම, දුම්රිය, ත්‍රීරෝද රථ, පාසල් ප්‍රවාහන සේවා, ධීවර බෝට්ටු හා විදුලිය නොමැති නිවාස ආදිය වෙනුවෙන් සහනය හිමි වෙයි.පෞද්ගලික බස්රථ හිමියන්ගේ සංගමයේ එකඟතාව මත ඔවුන් දිනකට ධාවනය කරන දුර ප්‍රමාණය ගණනය කර ජාතික ප්‍රවාහන කොමිසමේ නිර්දේශ මත ලංකා බැංකුව හා මහජන බැංකුව හරහා වැඩිවූ ඉන්ධන මිල අදාළ බස් හිමියන්ට ගෙවන බවද මුදල් හා ක්‍රමසම්පාදන අමාත්‍යාංශය කියයි.මේ සහනාධාරය විධිමත්ව ක්‍රියාත්මක කරන තෙක් පෞද්ගලික බස්රථ හිමියන්ගේ බැංකු ගිණුම්වලට විශේෂ අත්තිකාරම් මුදලක් ඊයේ (13) සිට බැර කිරීමට පියවර ගෙන ඇත.